Document ID: /roh_data/filtered/swiss_laws_in_ROH.jsonl.gz/97

350.150

Ordinaziun tar la legislaziun federala davart ils profils dal DNA

dals 19-12-2023 (versiun dals 01-01-2024)

Sa basond sin l'art. 45 al. 1 da la Constituziun chantunala1)

relaschada da la Regenza ils 19 da december 2023

Identificaziun ordaifer las proceduras penalas

Art.  1 1 La Polizia chantunala è cumpetenta per ordinar identificaziuns da persunas ordaifer las proceduras penalas tenor l'artitgel 6 da la Lescha federala davart l'utilisaziun dals profils   dal   DNA   en   la   procedura   penala   e   per   identifitgar   persunas nunenconuschentas u sparidas (Lescha davart ils profils dal DNA2)).

Destrucziun da las emprovas

Art.  2 1 Sche l'autoritad ch'è cumpetenta per la procedura u ch'è s'occupada sco ultima da la chaussa, constatescha ch'ina da las premissas tenor l'artitgel 9 alinea 1 da la Lescha davart ils profils dal DNA è ademplida, annunzia ella quai a l'autoritad ordinanta entaifer 20 dis suenter avair survegnì enconuschientscha da quest fatg.

Art.  3

Stizzada da profils dal DNA 1. post d'annunzia central

1 Responsabla   per   annunziar   eveniments   da   stizzada   è   la   Polizia   chantunala (Servetsch per la tecnica criminala), quai sco post d'annunzia central en il senn da l'artitgel 12 alinea 1 da l'Ordinaziun davart l'utilisaziun dals profils dal DNA en la procedura   penala   e   per   identifitgar   persunas   nunenconuschentas   u   sparidas (Ordinaziun davart ils profils dal DNA3)).

1) DG 110.100 2) CS 363 3) CS 363.1 * tabellas da las modificaziuns a la fin dal relasch

1

350.150

2. annunzia d'eveniments da stizzada

Art.  4 1 Las suandantas autoritads annunzian al post d'annunzia central ils eveniments da stizzada, inclusiv la data da stizzada, sco er l'annullaziun da termins da stizzada:

a)

las dretgiras en ils cas tenor l'artitgel 18 litera a da la Lescha davart ils profils dal DNA;

la Polizia chantunala en ils cas tenor l'artitgel 16 alinea 1 litera a e litera b, tenor   l'artitgel 18 litera a   sco   er   tenor   l'artitgel 19   da   la   Lescha   davart   ils profils dal DNA;

l'Uffizi per l'execuziun giudiziala en ils cas tenor l'artitgel 16 alinea 1 litera b e tenor l'artitgel 16 alinea 6 da la Lescha davart ils profils dal DNA;

la Procura publica en ils cas tenor l'artitgel 16 alinea 1 litera a e litera b e tenor l'artitgel 18 litera a da la Lescha davart ils profils dal DNA sco er en ils cas che n'èn attribuids a nagina autoritad.

b)

c)

d)

2 Sche la data da la sentenzia è decisiva per il cumenzament dal termin da stizzada, sto   l'annunzia   vegnir   fatga   entaifer   20   dis   suenter   che   la   sentenzia   decisiva   ha survegnì forza legala. En ils ulteriurs cas sto l'annunzia vegnir fatga entaifer 20 dis suenter che l'eveniment, ch'è decisiv per la stizzada u per l'annullaziun, ha gì lieu.

Art.  5

3. prolungaziun da la durada da conservaziun tras l'autoritad giuditganta

1 La   procedura   per   la   prolungaziun   da   la   durada   da   conservaziun   tras   l'autoritad giuditganta   sa   drizza   tenor   las   regulaziuns   da   la   procedura   penala   concernent   la pronunzia d'ina decisiun giudiziala posteriura (art. 363 CPP4)).

2 A maun d'ina dumonda pon la Procura publica e l'Uffizi per l'execuziun giudiziala pretender l'introducziun da la procedura.

3 Sche  l'autoritad  giuditganta  prolunghescha  la  durada  da  conservaziun,  annunzia ella   questa   decisiun   al   post   d'annunzia   central,   uschespert   che   la   decisiun   ha survegnì forza legala.

Disposiziuns transitoricas

Art.  6 1 Il post d'annunzia central communitgescha a l'Uffizi federal da polizia la stizzada da profils dal DNA, ch'èn vegnids creads en proceduras penalas avant la decretaziun da la Lescha davart ils profils dal DNA, sche questas proceduras penalas han manà ad ina condemnaziun pervia d'in surpassament.

2 La Procura publica annunzia al post d'annunzia central la stizzada da profils dal DNA ch'èn vegnids creads avant l'entrada en vigur da la midada da la Lescha davart ils profils dal DNA dals 17 da december 2021 e che n'èn anc betg vegnids stizzads, uschenavant ch'ils termins da stizzada èn vegnids fixads sin basa dal dretg anteriur.

Il post d'annunzia central communitgescha a la Procura publica las datas persunalas ch'èn necessarias per fixar ils novs termins da stizzada.

4) CS 312.0

2

350.150

Tabella da las modificaziuns - tenor conclus

Conclus 19-12-2023

Entrada en vigur 01-01-2024

Element relasch

Modificaziun emprima versiun

Publicaziun en la CUL 2023-040

3

350.150

Tabella da las modificaziuns - tenor element

Element relasch

Conclus 19-12-2023

Entrada en vigur 01-01-2024

Modificaziun emprima versiun

Publicaziun en la CUL 2023-040

4